Document ID: 31985R1907

Komisjoni määrus (EMÜ) nr 1907/85,
10. juuli 1985,
ühenduses vahuveinide valmistamiseks sisse veetud veinide viinamarjasortide ja kasvatuspiirkondade loetelu kohta
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 5. veebruari 1979. aasta määrust (EMÜ) nr 337/79 veinituru ühise korralduse kohta, [1] viimati muudetud määrusega (EMÜ) nr 798/85, [2] eriti selle artiklit 48a,
ning arvestades, et:
määruse (EMÜ) nr 337/79 artiklis 48a sätestatakse, et ühendusse imporditud vein, mida võib kasutada vahuveinide valmistamiseks, peab olema toodetud viinamarjasortidest ja pärit viinamarjakasvatuspiirkondadest, mis võimaldavad eristada kõnealust veini ühenduses toodetud veinist; seepärast tuleks sellistest sortidest ja piirkondadest koostada loetelu;
käesoleva määrusega ettenähtud meetmed on kooskõlas veinituru korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Ühendusse sisse veetud vein, mida võib kasutada vahuveinide valmistamiseks, peab olema toodetud:
a) "Fetească neagra"
sordist, mida kasvatatakse Rumeenias Karpaatide lõuna- ja idajalamil;
b) "Fetească"
ja
"Fetească regală"
sordist, mida kasvatatakse Rumeenias Karpaatide lõuna- ja idajalamil ning Transilvaanias.
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. juuli 1985

Labels: 3
17
18